Fred Figglehorn

Cymeriad ffug yw **Frederick** "**Fred**" **Figglehorn** (hefyd **FЯED**) sy'n cael ei bortreadu gan yr actor Americanaidd Lucas Cruikshank. Creodd Cruikshank, sy'n enedigol o Columbus, Nebraska, ei gymeriad ar gyfer ei sianel YouTube. Mae'r fideos yn amlygu bywyd Fred Figglehorn, bachgen ffuglennol 6 oed a'i fywyd yn ogystal â'i broblemau'n rheoli dicter.

## Hanes
Cyflwynodd Cruikshank ei gymeriad Fred Figglehorn yn fideos JKL Productions, sianel YouTube mae Cruikshank wedi creu gyda'i gefndyr John a Katie Smet. Sefydlodd y tri ohonynt eu sianel JKL Productions ar 11 Mehefin 2006 a ffilmiodd Cruikshank ei fideo Fred cyntaf ar 30 Hydref 2006. Ar 30 Ebrill 2008 symudwyd y fideos Fred i'r sianel newydd, Fred, ac ar 1 Mai, rhyddhawyd y fideo swyddogol cyntaf "*Fred on Mai Day*". Mae rhywun arall wedi perchen ar y sianel cyn Cruikshank ac mae hyn wedi dod un o'r jôcs cylchol yn y fideos. Erbyn Ebrill 2009, roedd mwy na filiwn tanysgrifwyr gyda'r sianel, y sianel gyntaf i ennill hyn.

Hyd Awst 2011, cafodd y sianel Fred fwy na 116 miliwn golwg, mwy na 813 miliwn golwg fideos ers ei lansiad, a mwy na 2.2 filiwn tanysgrifwyr. Ymddangosodd Cruikshank amryw weithiau ar deledu fel ein hun ac fel Fred. Cafodd lais Cruikshank ei olygu'n ddigidol i greu llais uchel-draw Fred.

Ym mis Rhagfyr 2009, ffilmiodd Cruikshank *Fred: The Movie* sydd wedi'i darlledu ar Nickelodeon ar 18 Medi 2010. Creodd Nickelodeon fasnachfraint am y cymeriad ac wedi dechreuodd ar ddilyniant i'r ffilm ym mis Mawrth 2011.

## Cynnwys
Mae Cruikshank wedi disgrifio'r sianel fel "rhaglenni i blant gan blant". Cred Cruikshank fod gwylwyr "yn caru Fred yn awtomatig neu'i gasáu'n awtomatig". Mae'r fideos yn cynnwys y cymeriad yn siarad â'r gynulleidfa am ei fywyd. Mae gan Fred lais uchel-draw (neu lais 'gwiwer resog') i gyfleu ei oed ifanc, 6 oed yw ef. Mae Cruikshank yn gwneud hyn trwy gyflymu'r fideos. Defnyddiwyd y gân "*Watch How I Do This*" gan Kev Blaze yn llawer o'r fideos yn yr ail gyfres Fred.

Mae'r cymeriad yn byw gyda'i fam alcoholaidd sydd yn adict cyffuriau gwella hefyd, clywir ei llais yn aml; ei fam-gu, ac yn fyr, Claudio, ddyn sy'n Fred yn cyfeirio ato fel "it". Yng nghyfresi un i dri, cyfathrebodd Fred gyda chymeriadau eraill oddi ar y sgrîn, yn siarad dim ond ag anifeiliaid ar y sgrîn. Ar yr episod cyntaf Fred, "*Fred on Halloween*", portreadwyd mam Fred gan Cruikshank. Mae'n awgrymu bod Fred wedi bod yn dioddef cam-drin plant (er enghraifft, cafodd Fred ei gloi mewn cawell ci am dri diwrnod) ond mae'n siarad yn aml am ei gariad at ei fam, yn arbennig ar ôl iddi fynd i ganolfan adferiad. Mae tad Fred wedi'i sôn amryw weithiau, mae ar res marwolaeth ym mhenydfa'r dalaith. Nid yw Fred wedi cwrdd â'i dad am adawodd ei dad Mrs. Figglehorn pan oedd yn feichiog.

Mae'r gyfres yn defnyddio 'llinell amser arnofio' sydd yn golygu bod y straeon, bob amser, yn cael eu cynnal yn y flwyddyn gyfredol felly mae Fred yn 6 oed yn barhaus. Mae Fred yn ffansïo merch, Judy, sydd yn ei ddosbarth yn yr ysgol feithrin. Mae Fred wedi disgrifio Judy fel "so mean... yet so attractive". Sonnir mam-gu Fred am ofalu am Fred pan oedd ei fam i ffwrdd. Yn y rhan fwyaf o episodau, mae Fred yn canu cân ei fod wedi'i gwneud. Roedd yn glir o'r dechrau'r gyfres bod problemmau'n rheoli dicter gan Fred a rhaid iddo gymryd meddyginiaeth.

Gwelwn gymeriadau eraill am y tro cyntaf fewn dilyniant breuddwyd. Yn yr episod "*Fred: A Star in his Own Mind*", mae Fred yn breuddwydio am fod yn actor enwog, yn cwrdd â chefnogwyr benywaidd ac ag actorion enwog eraill. Ers y bedwaredd gyfres, ar ôl ffilmiwyd *Fred: The Movie*, ffilmir y cyfresi mewn ansawdd uwch ac ymddangosir fwy cymeriadau ar y sgrîn.

## Episodau 
## Cerddoriaeth
### It's Hackin' Christmas With Fred
EP gyda phedwar trac yw ''It's Hackin' Christmas With Fred* a rhyddhawyd ar 10 Tachwedd 2009. Cyhoeddwyd fideos cerddoriaeth "*Christmas Cash*" a "*Christmas is Creepy''" ar sianel Fred ar YouTube. Rhyddhawyd yr albwm ar-lein trwy iTunes.

### Who's Ready to Party?
Albwm gan Fred Figglehorn yw ''Who's Ready to Party* a rhyddhawyd ar 21 Medi 2010. Cyhoeddwyd fideos cerddoriaeth "*Don't Forget to Brush*", "*Who's Ready to Party?*", "*The Babysitter's a Vampire*" a "*Tater Haters''" ar sianel Fred ar YouTube.

## Fred: The Movie
Ffilm 2010 sydd yn seiliedig ar gyfres YouTube am Fred Figglehorn. Mae hi'n serennu Lucas Cruikshank fel Fred, Pixie Lott fel Judy, Jennette McCurdy fel Bertha, Jake Weary fel Kevin, John Cena fel tad Fred, a Siobhan Fallon Hogan fel mam Fred. Mae'r ffilm yn dilyn Fred sydd ar genhadaeth i ffeindio cariad ei freuddwydion, Judy, ar ôl iddi symud i ffwrdd. Ysgrifennwyd y ffilm gan David A. Goodman, cyfarwyddwyd gan Clay Weiner, a chynhyrchwyd gan Brian Robbins. Dechreuodd ffilmio ar 9 Tachwedd 2009 a gorffennodd ar 20 Rhagfyr 2009. Rhyddhawyd y ffilm ar Nickelodeon ar 18 Medi 2010 a rhyddhawyd y DVD ar 5 Medi 2010 yn ogystal ag ar-lein, ar wefannau llifo fel Netflix.

## Cyfeiriadau
## Dolenni allanol
* Gwefan Fred 
* Tudalen YouTube Fred
* Fred ar Zipit
* Gwefan ''It's Hackin' Christmas With Fred'' 

Categori:Cymeriadau ffuglen